Ua Pu

Ua Pu (, mark. ’uapou) – sala Ramiajame vandenyne, Prancūzijos Polinezijoje, trečia pagal dydį tarp Markizų salų, yra 50 km į pietus nuo Nuku Hivos. Plotas – 106 km². Sala sudaro komuną. Pagrindinė gyvenvietė – Hakahau (1638 gyv.).FRENCH POLYNESIA, citypopulation.de

Sala yra 28 km ilgio, iki 25 km pločio. Kranto linija vingiuota, krantai daug kur statūs, skardingi. Sala bazaltinė, labai kalnuota. Joje yra aukščiausia Markizų salų vieta – bazaltiniai Oavės bokštai (1230 m). Paviršių dengia tropiniai miškai. Aplink salą yra mažų salelių (motu), iš kurių didžiausia – Motu Oa.

2017 m. Ua Pu saloje gyveno 2213 žmonės. Vietos gyventojai – markiziečiai. Yra prieplauka, oro uostas (11 km nuo Hakahau). Verčiamasi žemės ūkiu, žvejyba, gyvulių auginimu, turizmu. Veikia muziejus, Šv. Stepono katalikų bažnyčia, išlikę senovinių tikių, šventyklų, akmeninių aikščių (marae) liekanų.

 Šaltiniai 

Kategorija:Markizo salų komunos
Kategorija:Markizo salų salos